अपर्णा बिश्नोई

अपर्णा बिश्नोई (जन्म 07 मई 1995) एक भारतीय महिला पहलवान है। इन्होनें सिंगापुर में आयोजित राष्ट्रमण्डल कुश्ती चैम्पियनशिप 2016 में भारत की ओर से रजत पदक प्राप्त करने वाली मध्य प्रदेश की पहली महिला पहलवान है। वह अर्जुन पुरस्कार प्राप्त पहलवान और कोच कृपा शंकर बिश्नोई  की भतीजी है।

जीवन परिचय 
अपर्णा बिश्नोई का जन्म सोनखेड़ी गाँव हरसूद तहसील जिला खंडवा मध्य प्रदेश में हुआ। इनके चाचा कृपा शंकर बिश्नोई अन्तर्राष्ट्रीय पहलवान थे। उन्होनें अपर्णा को कुश्ती खेलने के लिए प्रेरित किया। लेकिन सामाजिक परेशानियों के कारण चाचा कृपा शंकर ने भतीजी के लिए छत पर ही अखाड़ा बनाकर अभ्यास करवाया और अन्तर्राष्ट्रीय स्तर की पहलवान बना दिया।

खेल जीवन 
अपर्णा बिश्नोई ने कुश्ती में भारतीय रेलवे टीम का प्रतिनिधित्व करती है। और वह कई राष्ट्रीय स्तर की प्रतियोगिताओं में विजेता रह चुकी है।

अन्य
 अपर्णा बिश्नोई ने बाॅलीवुड अभिनेता आमिर खान की फिल्म दंगल में महिला पहलवान की भूमिका निभाई और फिल्म अभिनेत्रियों को पहलवानी के गुर भी सिखाये।
अपर्णा बिश्नोई ने लोकसभा चुनाव 2019 में निर्वाचन आयोग द्वारा चलाये गए मतदाता जागरुकता अभियान में भी सक्रिय भूमिका निभाई है।

संदर्भ 

कुश्ती
पहलवान
1995 में जन्मे लोग
जीवित लोग
मध्य प्रदेश के लोग
बिश्नोई